**ОБЩИНСКИ СЪВЕТ ПО НАРКОТИЧНИ ВЕЩЕСТВА И**

**ПРЕВАНТИВНО-ИНФОРМАЦИОНЕН ЦЕНТЪР КЪМ ОБЩИНА ГАБРОВО**

**ПРИЛОЖЕНИЕ №1 / ПРОЕКТ !**

|  |  |
| --- | --- |
| **ПЛАН ЗА ДЕЙСТВИЕ В ИЗПЪЛНЕНИЕ НА ОБЩИНСКАТА ПРОГАРАМА ЗА БОРБА С НАРКОТИЦИТЕ** | ВЪВЕДЕНИЕ:  *Планът за действие е разработен в изпълнение на Общинската програма за борба с наркотиците за период 2021 – 2024 г. Той е основен организационно-управленски инструмент за реализация на Програмата и представлява неразделна част от нея. Планът за действие е изготвен изцяло в съответствие със стратегическите цели на Национална стратегия за борба с наркотиците (2020 – 2024 г.), както и с оценките и препоръките на Европейския съюз в областта на борбата с наркотиците. Изпълнението на Плана за действие подлежи на ежегоден отчет. Планът за действие и финансовите ресурси необходими за неговото обезпечаване се актуализират при необходимост.*  ПЕРИОД:  2021 – 2024 година |

**Въведение:**

Планът за изпълнение на Националната стратегия за борба с наркотиците (2020 – 2024 година), задава основните направления на дейност, в които отговорните институции са ангажирани да положат усилия за постигане на основната цел на Стратегията – намаляване на предлагането, разпространението, търсенето и употребата на наркотични вещества, чрез ефективно сътрудничество между държавната администрация, гражданското общество и медиите. Ясно са диференцирани отговорностите и задълженията на всеки от партньорите, които прилагат Плана за изпълнение на Националната стратегията на всички управленски нива, контролират и мониторират напредъка по постигане на основните стратегически цели.

*Табл. 1: Стратегически цели и отговорни институции за тяхното постигане, съгласно План за действие към Националната стратегия за борба с наркотиците (2020-2024 г.).*

|  |  |
| --- | --- |
| СТРАТЕГИЧЕСКИ ЦЕЛИ | ОТГОВОРНИ ИНСТИТУЦИИ |
| 1.Ограничаване на търсенето на наркотични вещества. | МЗ, МОН, МВР, ММС, МТСП, МФ, МО, АЦ, НЦОЗА, НФЦ, ДАЗД, АСП, ГДИН, ГДНП, ИАМН, ИАЛ, ОбСНВ, ПИЦ, РУО, РЗИ, ВМА, ЛПЗП, БЛС, Медицински университети, общини и НПО |
| 2.Ограничаване на предлагането на наркотични вещества. | АМ, МФ, МЗ, МВР, ММС, МОН, МИ, МККП, МТСТС, ДАЗД, ГДБОП, ДАНС, КПКОНПИ, Асоциация на охранителите, НЦН, общини |
| 3.Повишаване на експертния капацитет за развитие на научно-приложни изследвания и обновяване на технологичното оборудване. | МОСВ, МЗ, НЦОЗА |
| 4.Подобряване на взаимодействието, координацията между институциите и международното сътрудничество. | МЗ, МОН, ММС, АЦ, МВР, МП, МВнР, АМ, МИ, МФ, МО, МТСП, ДАЗД, МОСВ, МТИТС, НЦОЗА, НФЦ, ОбСНВ, ПИЦ, медии |
| 5. Усъвършенстване, развитие и актуализация на нормативната уредба | Участие на заинтересовани министерства и институции изпълнители и/или партньори по Стратегията |

Общинските съвети по наркотични вещества и Превантивно-информационните центрове към тях са само част от институциите, отговарящи за прилагането на стратегическите задачи и подзадачи на местно ниво. Основните направления, в които те имат професионална компетентност да прилагат в изпълнение Националната стратегия, са в сферата на ограничаване на търсенето и предлагането на наркотични вещества, чрез реализиране и координиране на програми за превенция, както и в сферата на подобряване на междуинституционалното сътрудничество и взаимодействие, чрез активно включване в процесите на обмен на информация, опит и добри практики, организиране и участие в различни работни групи, комисии, обучения, кампании, проекти, срещи и др.

Общински съвет по наркотични вещества и Превантивно – информационен център към Община Габрово, подпомагат общините на територията на област Габрово, да създават и реализират своите политики за борба с наркотичните вещества. Консултират, координират и обучават, при необходимост, специалисти от всички ангажирани ведомства, неправителствения сектор и гражданското общество. Реализират и разработват превантивни програми и кампании за промоция на здравословния начин на живот. Събират, анализират и обработват специфична информация за нагласи, тенденции и потребности в сферата на борбата с наркотиците. Целогодишно поддържат тясно сътрудничество с местните медии и се използват всички общински канали за информация, с които да бъдат популяризирани превантивните дейности и резултатите от тях, с цел прозрачност на разходваните средства и повишено доверие към администрацията на ОбСНВ и ПИЦ към Община Габрово.

През 2020 година на редовно заседание на Общинския съвет по наркотични вещества бе приета Програма за борба с наркотиците на Община Габрово, за период 2021 до 2024 година. Общинската програма за борба с наркотиците е разработена, съобразно насоките на проекта на Националната стратегия за борба с наркотиците (2020-2024 г.) и Плана за действие към нея. Тя систематизира визията, принципите, стратегическите цели и дейностите, чиято реализация ще доведе до осъществяване на политиката на Община Габрово в областта с борбата с наркотиците и задава подходите за тяхната интеграция на областно ниво.

Планът за действие към Общинската програма за борба с наркотиците е основен организационно-управленски инструмент за реализация на Програмата и представлява неразделна част от нея. Планът за действие е изготвен изцяло в съответствие със стратегическите цели на Национална стратегия за борба с наркотиците (2020 – 2024 г.), както и с оценките и препоръките на Европейския съюз в областта на борбата с наркотиците. Изпълнението на Плана за действие подлежи на ежегоден отчет. Планът за действие и финансовите ресурси необходими за неговото обезпечаване се актуализират при необходимост.

**ПЛАН ЗА ДЕЙСТВИЕ**

**по изпълнение на Програма за борба с наркотиците**

**на Общински съвет по наркотични вещества и**

**Превантивно-информационен център към Община Габрово**

**/2021 – 2024 година/**

|  |  |
| --- | --- |
| **Направление 1: Разработване и прилагане на превантивни програми за деца и млади хора базирани на добри европейски практики и по реда на Наредба № 6 от 11 април 2014 г. за условия и реда за осъществяване на програми за превенция на употребата на наркотични вещества.** | |
| **Задача:** | **1.1. Въвеждане на Национална превантивна програма „Кодово име „Живот“,** **5 -7 клас.** |
| **Дейности:** | А) Обучения на ученици – по пет модула за всяка възрастова група (5, 6 и 7 клас);  Б) Обучение на класни ръководители, директори и други специалисти – по едно изнесено обучение на учебно заведение;  В) Информационни срещи с родители - по 2 информационни срещи за учебна година с родителите на децата от възрастови групи 5, 6 и 7 клас. |
| **Цели:** | - Отлагане или предотвратяване на първата употреба на наркотични вещества;  - Утвърждаване на здравословен начин на живот;  - Засилване на защитните и намаляване на рисковите фактори, свързани с употребата на ПАВ;  - Подкрепа на личностно развитие;  - Трениране на умения за живот;  - Повишена квалификация на училищни специалисти;  - Повишен родителски капацитет по проблеми в сферата на употреба на наркотични вещества. |
| **Показатели:** | Брой на обучените ученици от целевата група;  Брой обхванати учебни заведения;  Брой проведени обучения;  Брой обучени специалисти;  Брой обхванати родители. |
| **Отговорни институции:** | ОбСНВ, ПИЦ, РУО, училища |
| **Срок за изпълнение:** | 2021 – 2024 година |

|  |  |
| --- | --- |
| **Задача:** | **1.2. Въвеждане на Национална превантивна програма „От връстници за връстници“,** **8 -11 клас.** |
| **Дейности:** | A) Създаване на доброволческа мрежа или подкрепа и мотивиране за участие в превантивни дейности на ученици – сформиране на доброволчески клуб от ученици 9/11 клас в учебното заведение;  Б) Провеждане на обучения с ученици – 5 учебни часа в 8, 9, 10 и 11 клас, проведени от доброволците по подхода „ВОВ“;  В) Реализиране на минимум две креативни дейности и/или културни мероприятия;  Г) Работа с родителите по въпроси, свързани с превенцията на употребата и злоупотребата с наркотични вещества сред подрастващите – провеждане на минимум една специализирана родителска среща (една задължителна и две допълнителни, при заявено желание);  Д) Работа с училищни специалисти по въпроси, свързани с превенция на употребата на психоактивни вещества и рисково поведение - провеждане на минимум една информационно- дискусионна среща за училищни специалисти (изнесено еднодневно обучение). |
| **Цели:** | - Предотвратяване употребата на ПАВ и утвърждаване на здравословен начин на живот;  - Постигане на промяна на нагласите по отношение на собственото здраве и утвърждаване на здравословен начин на живот;  - Подпомагане процеса на израстване, формиране на идентичност и намиране на смисъл;  - Подкрепа на подрастващите в процеса на взимане на решения и отстояване на натиска на групата;  - Трениране на социални умения и умения за насочване на експериментиращи и/или употребяващи връстници;  - Насочване към алтернативи на употребата;  - Повишена квалификация на училищни специалисти;  - Повишен родителски капацитет по проблеми в сферата на наркотичните вещества. |
| **Показатели:** | Брой привлечени и обучени доброволци от целевата група;  Брой проведени обучения с доброволци по подхода „ВОВ“;  Брой на обучените ученици от целевата група;  Брой обхванати учебни заведения;  Брой обучени специалисти;  Брой реализирани творчески и креативни събития;  Брой обхванати родители. |
| **Отговорни институции:** | ОбСНВ, ПИЦ, РУО, училища |
| **Срок за изпълнение:** | 2021 – 2024 година |

|  |  |
| --- | --- |
| **Задача:** | **1.3. Разработване и прилагане на превантивни програми за универсална превенция за деца и млади хора.** |
| **Дейности:** | А) Прилагане на разработените от ОбСНВ и ПИЦ- Габрово превантивни програми за универсална превенция, които са утвърдени по реда на Наредба № 6 от 11 април 2014 г. за условия и реда за осъществяване на програми за превенция на употребата на наркотични вещества.  - Програма за превенция на рисковото поведение „ОРБИТА“ – Регистрационен № 167/19.03.2018 г.  - Превантивна програма „Спри! Дрога на пътя!“ - Регистрационен № 239/04.05.2018 г.  - Превантивна програма „Здравейко“- Регистрационен № 222/18.04.2018 г.  Б) Разработване и прилагане на нови превантивни програми за универсална превенция по реда на Наредба № 6 от 11 април 2014 г. или утвърдени добри практики.  В) Разработване и отпечатване на образователни материали – брошури, работни листи, информационни табели и др., необходими за реализация на превантивните програми. |
| **Цел:** | - Сформиране на необходимите знания и умения у младите хора за справяне с проблемите, свързани с употребата на наркотични вещества;  - Развиване у младите хора на социални и личностни умения, необходими за справяне с рисковите фактори за формиране на зависимости;  - Развиване у учителите и родителите на умения за общуване с децата и умения за разпознаване на проблеми, свързани с употребата на наркотици;  - Формиране на нагласи за здравословен и активен начин на живот у младите хора;  - Промяна в нагласите на обществеността по отношение употребата на наркотици и повишаване на толерантността към зависимите лица. |
| **Показатели:** | - Брой реализирани и приложени програми за универсална превенция, разработени от ОбСНВ и ПИЦ – Габрово и одобрени по реда на Наредба № 6 от 11 април 2014 г.  - Брой обхванати учебни заведения;  - Брой обхванати лица от целевите групи на програмите;  - Брой разработени и отпечатани образователни материали; |
| **Отговорни институции:** | ОбСНВ и ПИЦ - Габрово |
| **Срок за изпълнение:** | 2021 – 2024 година |

|  |  |
| --- | --- |
| **Задача:** | **1.4. Оценка на ефективността на прилаганите превантивни програми и анализ на резултатите от дейността.** |
| **Дейности:** | А) Провеждане на начално и крайно анкетно проучване на нагласите на участниците по отношение на употребата на психоактивни вещества, с цел проследяване на ефекта от приложението програми.  Б) Събиране и обработване на резултатите от направени обратни връзки на участниците в различни дейности на програмите;  В) Ежегоден мониторинг и оценка на ефективността в края на цикъла от обучения по прилаганите превантивни програми;  Г) Събиране и предоставяне на информация, необходима за изготвяне на анализ за ефективността им на национално ниво. |
| **Цели:** | - Анализ на ефективността на превантивните програми и планиране на промени, допълнения и разширяване обхвата на програмите на областно ниво;  - Ефективно изпълнени програми и направен анализ на резултатите от дейността. |
| **Показатели:** | Брой проведени анкетни проучвания.  Брой направени мониторирани превантивни програми.  Брой направени оценки на ефективността на превантивни програми. |
| **Отговорни институции:** | МЗ, МОН, НЦОЗА, ОбСНВ, ПИЦ и РУО |
| **Срок за изпълнение:** | 2021 – 2024 година |

|  |  |
| --- | --- |
| **Задача:** | **1.5. Участие в дейности, финансирани по Програма за изпълнение на младежки дейности от Закона за хазарта и "Програма спорт за деца и младежи в риск" на ММС.** |
| **Дейности:** | А) Подкрепа и партньорство за изпълнение на проекти, насочени към разработване и прилагане на ефективни превантивни програми за млади хора срещу търсенето на наркотични вещества;  Б) Организиране и провеждане на инициативи, в партньорство със спортни клубове и НПО, с цел привличане и насочване на вниманието на младите хора и повишаване на тяхната чувствителност към наркотичната зависимост;  В) Организиране на спортни занимания за деца в риск. |
| **Цел:** | - Промоция на здравословен начин на живот и намаляване търсенето и употребата на психоактивни вещества сред децата и младите хора;  - Включване на НПО и гражданското общество в прилагане на ефективни превантивни програми за млади хора срещу търсенето на наркотични вещества;  - Повишена информираност на младите хора за разпознаване на психоактивните вещества, наркотичната зависимост и изграждане на умения за справяне с нея;  - Повишена чувствителност и ангажираност на младите хора в спортни дейности като алтернатива на търсенето и предлагането на наркотични вещества;  - Преодоляване на изолацията, интегриране и адаптиране в обществото на децата в риск от употреба на наркотични вещества. |
| **Показатели:** | Брой реализирани проекти в партньорство и с подкрепата на ОбСНВ/ПИЦ по Програма за изпълнение на младежки дейности от Закона за хазарта и "Програма спорт за деца и младежи в риск" на ММС. |
| **Отговорни институции:** | ММС, ОбСНВ, ПИЦ и НПО |
| **Срок за изпълнение:** | 2021 - 2024 година |

|  |  |
| --- | --- |
| **Задача:** | **1.6. Разработване и осъществяване на програми за превенция употребата на наркотични вещества и нови ПАВ чрез интернет, включително darknet.** |
| **Дейности:** | А) Разработване на програма за превенция на употребата на наркотични вещества, включително търговията с новите ПАВ, в интернет пространството;  Б) Обучения на експерти /специалисти ПИЦ, училищни специалисти и др./ за работа по програмата;  В) Развиване на система за онлайн консултации;  Г) Обучение на доброволци по подхода "връстници обучават връстници" за промоция на здравословния начин на живот в интернет;  Д) Разработване и популяризиране на превантивни дейности в интернет пространството – разработване на мобилно приложение в помощ на родители, електронни бюлетини, тестове, игри, кампании и др. |
| **Цел:** | * Повишена квалификация на експертите относно новите ПАВ, интернет търговията, включително darknet; * Повишаване експертността на работещите с младежи и специалистите, извършващи превенция и консултации; * Намаляване на уязвимостта на младите хора за употреба на наркотични вещества и нови ПАВ, достъпни за закупуване през интернет; * Повишена информираност на младите хора и техните родители сред потребителите на интернет за рисковете от употребата на наркотични вещества. |
| **Показатели:** | Брой разработени превантивни програми за намаляване на търсенето на ПАВ в интернет пространството;  Брой обучени експерти – специалисти от ПИЦ, училищни специалисти и др., за прилагане на програмата;  Брой реализирани обучения на специалисти;  Брой направени онлайн консултации;  Брой обучени доброволци за работа по подхода ВОВ чрез интернет;  Брой реализирани превантивни дейности в интернет пространството. |
| **Отговорни институции:** | МЗ, НЦОЗА, ОбСНВ и ПИЦ |
| **Срок за изпълнение:** | 2022 - 2024 година |

|  |  |
| --- | --- |
| **Направление 2: Разработване и прилагане на ефективни програми за селективна и индикативна превенция.** | |
| **Задача:** | **2.1. Разработване и прилагане на селективни превантивни програми.** |
| **Дейности:** | А) Разработване на национални програми за работа на терен със семейства, близки и общността по въпросите, свързани с превенция употребата и злоупотребата с наркотични вещества и младежи от рискови групи, дефинирани като такива на база образователен, здравен и социален статус;  Б) Прилагане на селективни превантивни програми за работа на терен със семейства, близки и общността по въпросите, свързани с превенция употребата и злоупотребата с наркотични вещества и младежи от рискови групи, чрез мотивиране за участие на младежите в програмата в област Габрово;  В) Индивидуална и групова работа с младежи;  Г) Индивидуална и групова работа с родители, близки, училищни и други специалисти, заинтересовани лица и партньорски институции;  Д) Оценка на ефективността на програмата. |
| **Цел:** | * Достигане до по-голям брой нуждаещи се от рискови групи, с цел превенция на риска от злоупотреба с наркотични вещества; * Създадена подкрепяща среда за лица от уязвими групи; * Формирана идентичност и изместен фокус на внимание към алтернативи на употребата; * Прекратяване на употребата на лицата, обхванати от програмата и включени в индивидуални консултации. |
| **Показатели:** | Брой национални програми, приложени на местно ниво;  Брой групови консултации;  Брой индивидуални консултации. |
| **Отговорни институции:** | МЗ, ОбСНВ и ПИЦ - Габрово |
| **Срок за изпълнение:** | 2021 – 2024 година |
| **Задача:** | **2.2. Разработване и прилагане на индикативни превантивни програми.** |
| **Дейности:** | А) Разработване и прилагане на национални програми за работа с младежи, които са идентифицирани като употребяващи наркотични вещества, както и с техните семейства, близки и общността по въпросите, свързани с превенция употребата и злоупотребата с наркотични вещества.  Б) Оценка на риска от употребата на наркотични вещества чрез скрининг и други инструменти.  В) Индивидуално консултиране на лица от целевата група на програмата.  Г) Консултиране и информиране на родители и близки.  Д) Провеждане на креативни дейности, арт-терапия и други методи за активизиране на позитивните ресурси на личността на обхванатите от програмата лица.  Е) Оценка на ефективността на програмата. |
| **Цел:** | - Достигане до по-голям брой нуждаещи се лица, деца и младежи, експериментиращи и/или употребяващи различни видове психоактивни вещества и в риск от развиване на зависимости (вкл. към алкохол, хазарт);  - Намаляване на риска от вредната употреба и развитие на синдром на зависимост към наркотични вещества;  - Прекратяване на употребата;  - Изграждане на умения за водене на здравословен начин на живот;  - Анализ на нуждите от ежегодно поддържана индикативна превантивна програма на местно ниво;  - Повишен капацитет на работещите в ПИЦ експерти. |
| **Показатели:** | Брой разработени и приложени национални индикативни превантивни програми.  Брой обучени специалисти от ПИЦ за работа по индикативна превенция.  Брой индивидуални консултации с лица, употребяващи наркотични вещества, техните семейства и близки.  Брой реализирани креативни дейности.  Брой изготвени анализи и оценка на ефективността на програмата.  Брой участвали специалисти от ПИЦ за прилагане на програмата. |
| **Отговорни институции:** | МЗ, ОбСНВ и ПИЦ- Габрово |
| **Срок за изпълнение:** | 2021 – 2024 година |

|  |  |
| --- | --- |
| **Задача:** | **2.3. Развитие и подобряване на телефонното консултиране и насочване по въпросите на зависимостта към наркотични вещества чрез въвеждане на иновативни методи и технологии за достигане до целевата група.** |
| **Дейности:** | А) Откриване на национална автоматична телефонна линия;  Б) Поддържане на автоматична телефонна линия за наркотици и наркомании от ПИЦ;  В) Консултиране и насочване на лица с употреба и злоупотреба с ПАВ към специализирана помощ или консултация в ПИЦ. |
| **Цели:** | - Поддържане на актуална и работеща телефонна линия за консултации;  - Повишаване на професионалния капацитет на специалистите от ПИЦ, извършващи телефонно консултиране;  - Подпомагане на консултираните лица да открият достоверна информация, необходима им за справяне с риска, който са идентифицирали като проблем, за който търсят телефонна консултация със специалист в сферата на наркотичните вещества и зависимостите. |
| **Показатели:** | Брой телефонни линии за консултации.  Брой специалисти от ПИЦ, консултиращи по телефонната линия.  Брой извършени консултации. |
| **Отговорни институции:** | МЗ, НЦОЗА, ОбСНВ, ПИЦ, НПО |
| **Срок за изпълнение:** | 2021 – 2024 година |

|  |  |
| --- | --- |
| **Направление 3: Обучения на специалисти по превенция на рисковото поведение и повишаване на експертния капацитет на професионалисти, работещи с лица с индикации за употреба на наркотични вещества или с рискови групи.** | |
| **Задача:** | **3.1. Участие на специалисти от ОбСНВ/ПИЦ в тематични обучения за професионалисти, работещи с рискови групи, както и обучаващи други специалисти в сферата на превенцията.** |
| **Дейности:** | А) Начално и надграждащо сертифицирано обучение на специалисти от ПИЦ – участие в специализирани обучения, организирани от МЗ и НЦОЗА, с цел придобиване на специфични знания и умения за работа с рискови групи, разработване и прилагане на превантивни програми за селективна и индикативна превенция.  Б) Надграждащи обучения за специалисти от ПИЦ за прилагане на Национални превантивни програми („Кодово име „Живот“ и „От връстници за връстници“).  В) Надграждащи специализирани обучения на специалисти от ПИЦ, организирани от неправителствени организации, сдружения или фондации с признат на национално и международно ниво опит в превантивната работа в сферата на здравословния начин на живот, както и консултирането и лечението на лица, употребяващи наркотични вещества. |
| **Цел:** | Повишаване на квалификацията на специалисти, работещи в ПИЦ- Габрово, които от една страна пряко взаимодействат с лица от всички възрастови групи по проблеми и въпроси в сферата на наркоманиите и психоактивните вещества, а от друга страна - обучаващи други специалисти, работещи с младежи и лица с индикации за рискова употреба, в областта. |
| **Показатели:** | Брой обучения, организирани от МЗ, НЦОЗА, в които участват служители на ОбСНВ/ПИЦ - Габрово;  Брой обучения, реализирани от НПО, в които участват служители на ОбСНВ/ПИЦ - Габрово;  Брой обучени специалисти, работещи в ОбСНВ/ПИЦ – Габрово; |
| **Отговорни институции:** | МЗ, НЦОЗА, НПО, ОбСНВ и ПИЦ |
| **Срок за изпълнение:** | 2021 – 2024 година |

|  |  |
| --- | --- |
| **Задача:** | **3.2. Обучение на психолози, педагогически съветници и други специалисти от училищно образование, както и на специалисти, работещи в сферата на превантивните дейности - МКБППМН, ДПС, служители ОСИН, полицейски служители.** |
| **Дейности:** | А) Провеждане на регулярни дискусионно – информационни срещи с педагогическите съветници от учебните заведения в областта;  Б) Провеждане на специализирани обучения на представители от служителите на учебните заведения, в които се прилагат Националните превантивни програми („Кодово име „Живот“ и „От връстници за връстници“).  - Начално базисно обучение на класни ръководители, педагогически съветници, училищен психолог и медицинско лице за методи и подходи на позитивната превенция;  - Надграждащо специализирано обучение за прилагане на Националните превантивни програми, интегрирани в учебния план на съответното училище;  В) Провеждане на работни срещи с представители на МКБППМН, ДПС, служители ОСИН, полицейски служители за проучване на потребността на специализирани обучения в сферата на превенция на употребата на наркотични вещества и техните аналози.  Г) Провеждане на специализирани тематични обучения на специалисти, работещи с младежи и лица от рискови групи - МКБППМН, обществени възпитатели, служители от ДПС, служители ОСИН, полицейски служители, социални работници, охранители и др. |
| **Цели:** | - Повишаване на професионалния капацитет за работа с лица и младежи, употребяващи наркотични вещества или в риск от злоупотреба с такива, на професионалистите, работещи с рискови групи в област Габрово;  - Повишени знания и умения на специалистите, работещи с уязвими групи;  - Увеличен брой професионалисти в сферата на превенцията на употребата на наркотични вещества и техните аналози на областно ниво. |
| **Показатели:** | Брой проведени обучения.  Брой обучени лица. |
| **Отговорни институции:** | ОбСНВ и ПИЦ - Габрово |
| **Срок за изпълнение:** | 2021 – 2024 година |

|  |  |
| --- | --- |
| **Задача:** | **3.3. Изготвяне на съвместен план за сътрудничество с Общинските съвети по наркотични вещества, Регионалните управления по образование и други институции.** |
| **Дейности:** | А) Сформиране на работна група за изготвяне на проект на план за сътрудничество между ОбСНВ, РУО, представители на МЗ, МВР, ММС и ДАЗД на местно ниво;  Б) Разработване, приемане и внедряване на предложеният проект на план за сътрудничество. |
| **Цели:** | - Подобрено и разширено сътрудничество с общинските съвети по наркотични вещества, регионалните управления по образование;  - Функционираща и добре координирана междуинституционална мрежа на местно ниво. |
| **Показатели:** | Брой проведени срещи.  Одобрен план за сътрудничество. |
| **Отговорни институции:** | ОбСНВ, РУО, ОДМВР |
| **Срок за изпълнение:** | 2021 – 2024 година |
| **Направление 4: Повишаване на експертния капацитет чрез обмяна на опит и обучение на национално и международно ниво.** | |
| **Задача:** | **4.1. Организиране, провеждане или участие на Национална конференция на ОбСНВ.** |
| **Дейности:** | А) Провеждане на ежегодна среща с представители на всички ОбСНВ и ПИЦ от страната, по време на която се осъществяват презентации, дискусии, обмен на добри практики и опит, запознаване с новости в областта на превантивните дейности и резултати от реализирани дейности, уеднаквяване на стандарти и подходи за превантивна дейност между различните ОбСНВ и ПИЦ в страната. |
| **Цел:** | - Подобряване качеството на превантивна дейност на ОбСНВ и ПИЦ в страната. |
| **Показатели:** | Проведена конференция;  Брой представители на ОбСНВ - Габрово, участвали в Национална конференция. |
| **Отговорни институции:** | МЗ, ОбСНВ, ПИЦ |
| **Срок за изпълнение:** | 2021 – 2024 година |

|  |  |
| --- | --- |
| **Задача:** | **4.2. Организиране, провеждане и участие в годишни срещи на младежите - доброволци от клубовете към ОбСНВ и ПИЦ и Лятна академия за превенция на зависимости.** |
| **Дейности:** | А) Организиране и провеждане на Национална среща на доброволци от клубовете към ОбСНВ и ПИЦ в град Габрово – обучение на доброволците за работа по подхода „ВОВ“, обмяна на опит и добри практики и др.;  Б) Участие на доброволци от Младежкия съвет по наркотични вещества - Габрово в Лятна академия за превенция на зависимости и други национални младежки срещи и конференции. |
| **Цели:** | - Повишени знания и умения на доброволците към ОбСНВ и ПИЦ за работа по подхода „Връстници обучаващи връстници“;  - Повишена мотивация за доброволчество сред младежите и по-голям брой граждански активни млади хора;  - Повишаване на интереса към МСНВ и броя на активните доброволци, подпомагащи дейността на ОбСНВ и ПИЦ – Габрово. |
| **Показатели:** | Брой обхванати в обучение доброволци.  Брой организирани или посетени национални срещи за доброволци.  Брой доброволци, взели участие в национални срещи. |
| **Отговорни институции:** | МЗ, ОбСНВ и ПИЦ |
| **Срок за изпълнение:** | 2021 – 2024 година |

|  |  |
| --- | --- |
| **Направление 5: Работа с медии, организиране, провеждане и участие в публични превантивни кампании, свързани с превенция употребата на наркотични вещества и техните аналози.** | |
| **Задача:** | **5.1. Реализиране на публични превантивни кампании.** |
| **Дейности:** | А) Участие и реализиране на национални превантивни кампании на местно ниво:  - по повод Международния ден за безопасен интернет;  - по повод 26 юни – Международен ден за борба с наркотиците и наркотрафика;  - по повод 10 октомври – Световен ден на психичното здраве.  Б) Организиране и провеждане на превантивни кампании, насочени срещу превенция на употребата на наркотични вещества, в училищна среда или с целева група ученици 5 – 7 клас, 8 – 12 клас;  В) Организиране на конкурси за ученици в различни възрастови групи, с цел превенция на употребата на наркотични вещества;  Г) Издаване на здравно - образователни информационни материали свързани с превенция употребата на наркотични вещества - за деца, младежи, родители и специалисти (брошури, плакати, наръчници, бюлетини и др., включително в социалните мрежи и интернет пространството). |
| **Цели:** | - Повишено знание и информираност на обществото за рисковете за здравето, вследствие употребата на наркотични вещества;  - Промотиране на здравословния начин на живот и алтернативи на рисковото поведение;  - Ангажиране на гражданското общество в процеса на борба с разпространението и употребата на наркотиците;  - Повишено знание, информираност и сензитивиране на децата, младежите, родителите и специалистите. |
| **Показатели:** | Брой участия в национални превантивни кампании.  Брой реализирани превантивни кампании в училищна среда.  Брой реализирани от ОбСНВ и ПИЦ конкурси за превенция на наркоманиите.  Брой отпечатани и разпространени информационни материали. |
| **Отговорни институции:** | МЗ, ОбСНВ и ПИЦ |
| **Срок за изпълнение:** | 2021 – 2024 година |

|  |  |
| --- | --- |
| **Задача:** | **5.2. Разработване и изпълнение на комуникационна стратегия с цел преодоляване на негативни обществените нагласи и стигматизиране на проблемите, свързани с употребата на наркотични вещества.** |
| **Дейности:** | А) Организиране, провеждане и участие в дискусии, кръгли маси, пресконференции, дебати в сферата на борбата с наркотици и превенция на риска от разпространението и употребата им.  Б) Разработване и разпространение на съобщения до медиите, новини и специализирани статии, отразяващи дейностите ОбСНВ и ПИЦ и постигнатите резултати от тях.  В) Разработване, отпечатване и разпространение на рекламни и други печатни материали с послание към широката общественост, като част от кампании за повишаване на прозрачността и публичното доверие към ОбСНВ и ПИЦ - Габрово. |
| **Цели:** | - Промяна на обществените нагласи спрямо лицата, употребяващи ПАВ, повишаване на обществената нетърпимост към проявите на незачитане на правата и личността на лицата от уязвими групи.  - Улеснен достъп до информация, необходима за вземане на решение от лицата, употребяващи наркотични вещества, техните семейства и близки, да открият специализирана помощ и консултация със специалист в ПИЦ;  - Прозрачност на администрацията на ОбСНВ и ПИЦ - Габрово и повишено доверие към институцията. |
| **Показатели:** | Брой участия в медийни събития.  Брой разработени и публикувани прессъобщения, статии, интервюта и др.  Брой отпечатани и разпространени рекламни материали. |
| **Отговорни институции:** | МЗ, ОбСНВ, ПИЦ, медии |
| **Срок за изпълнение:** | 2021 – 2024 година |